石茂華

石茂華（），字君釆，號毅菴，山東益都縣人。明朝政治人物。嘉靖甲辰進士。官至兵部尚書、三邊總督。

生平
嘉靖二十二年（1543年）癸卯科山東鄉試舉人，二十三年（1544年）联捷甲辰科進士，授濬縣知縣，擢户部主事，监督草场。歷员外、郎中，出任揚州府知府，任內有破倭寇之功。三十八年（1559年），升迁山西按察司副使，未赴任，丁父忧归。四十一年，复除河南副使，四十三年，擢陕西参政，四十五年，进按察使，几月后，拜都察院右佥都御史、巡抚甘肃。丁祖母刘夫人忧去职。虜寇入侵山西汾石一代，起复任山西巡抚。隆庆五年（1571年）入为兵部右侍郎，轉左侍郎。萬曆元年（1573年）遷都察院右都御史，兼兵部左侍郎、總督陝西三邊軍務，五年，加兵部尚書銜。不久，以故官掌南京都察院，力请致仕而归。万历十一年，時值旱災，饑荒嚴重，朝廷起复石茂華重任总督，盡力救災，到任六月，積勞病卒，年六十二。贈太子少保，諡恭襄。漢籍電子文獻資料庫《明人傳記資料索引》，1006：石茂華 ，字君釆，號毅菴，益都人。嘉靖廿三年進士，知濬縣，歷揚州知府，有破倭功，屢遷右都御史，總督陝西三邊軍務。值旱饑，至人相食，茂華日夜露禱，得大雨。復奏請蠲賦發倉，全活者萬計，居秦六月，積勞卒，年六十二，諡恭襄。

著作
有《毅庵总督陕西奏议》十三卷。詩作流傳不多，僅存四首。
閱邊靖遠
黃沙磧里見孤城，濯濯川原鮮耨耕。
障接烏蘭寒氣迥，河涌積石暮雲橫。
昔年牧馬來貔帳，今日籌邊厚甲兵。
入夜笳聲遙對酒，遐陬不禁月華明。

家族
曾祖石銘，河间府通判。祖父石存礼，字敬夫，號来山，弘治三年进士，官绍兴知府。父石麒，號富亭，歲贡生。叔父石鲸，同科进士。

长子石恂（1567—1638年），字惟謙，號誠吾，荫生，官石阡府知府。次子石愔，字鍾岐，以荫授户部检校，转工部郎中。升平乐府知府，娶兵部尚书邢玠之女。

軼事
《聊齋誌異》中有石茂華為諸生時，寫文章制伏諸鬼之奇事。《聊齋誌異·諭鬼》：青州石尚書茂華為諸生時，郡門外有大淵，不雨亦不涸。邑中獲大寇數十名，刑於淵上。鬼聚為祟，經過者輒曳入。一日，有某甲正遭困厄，忽聞群鬼惶竄曰：「石尚書至矣！」未幾公至，甲以狀告。公以堊灰題壁示云：「石某為禁約事：照得厥念無良，致嬰雷霆之怒；所謀不軌，遂遭斧鉞之誅。只宜返罔兩之心，爭相懺悔；庶幾洗髑髏之血，脫此沉淪。爾乃生已極刑，死猶聚惡。跳踉而至，披髮成群；躑躅以前，搏膺作厲。黃泥塞耳，輒逞鬼子之凶；白晝為妖，幾斷行人之路！彼丘陵三尺外，管轄由人；豈乾坤兩大中，凶頑任爾？諭後各宜潛蹤，勿猶怙惡。無定河邊之骨，靜待輪迴；金閨夢裡之魂，還踐鄉土。如蹈前愆，必貽後悔！」自此鬼患遂絕，淵亦尋乾。

參考资料

外部連結
石茂华尚书里

Category:嘉靖二十二年癸卯科山東鄉試舉人
Category:明朝濬縣知縣
Category:明朝揚州府知府
Category:明朝陝甘總督
Category:益都人
M
Category:諡恭襄
Category:明朝户部主事
Category:明朝户部郎中
Category:明朝河南按察司副使
Category:明朝陕西布政使司参政
Category:明朝陕西按察使
Category:明朝甘肃巡抚
Category:明朝山西巡抚
Category:明朝兵部右侍郎
Category:明朝兵部左侍郎